

 **REPUBLIKA HRVATSKA**

**BRODSKO - POSAVSKA ŽUPANIJA**

 **OPĆINA SIKIREVCI**

 **JEDINSTVENI UPRAVNI ODJEL**

 Ljudevita Gaja 4 A, 35 224 SIKIREVCI

KLASA: 112-02/24-01/1

URBROJ: 2178-26-03-24-01

Sikirevci, 20. veljače 2024. godine

Na temelju članka 5., 28. stavak 3. i 29. Zakona o službenicima i namještenicima u lokalnoj i područnoj (regionalnoj) samoupravi (Narodne novine 86/08, 61/11, 04/18, 112/19), te privremene sistematizacije radnih mjesta, pročelnica Jedinstvenog upravnog odjela raspisuje

**NATJEČAJ ZA PRIJAM U SLUŽBU NA ODREĐENO VRIJEME U JEDINSTVENI UPRAVNI ODJEL OPĆINE SIKIREVCI NA PROJEKTU ZAŽELI 4 „ZA žene – ZA zajednicu“**

Na radno mjesto:

1. **VIŠI/A REFERENT/ICA – KOORDINATOR/ICA** projekta Zaželi 4 „ZA žene – ZA zajednicu“
* jedan izvršitelj/ica, na određeno vrijeme za vrijeme trajanja projekta, radi obavljanja privremenih poslova (EU projekt, naziv projekta Zaželi 4 „ZA žene – ZA zajednicu“ )

Posebni uvjeti za prijam u službu:

* Sveučilišni diplomski studij ili sveučilišni integrirani preddiplomski i diplomski studij ili stručni diplomski studij društvenog, humanističkog ili tehničkog smjera
* Radno iskustvo nije važno
* Organizacijske sposobnosti i komunikacijske vještine potrebne za uspješno upravljanje projektima
* Aktivno poznavanje engleskog jezika u govoru i pismu
* Poznavanje rada na računalu

Opis privremenih poslova: Prikupljanje i obrada informacija i podataka te dokumentacija u cilju javnog praćenja provedbe projekata iz djelokruga rada upravnog tijela vezanih za projekte sufinanciranje iz raznih državnih i EU fondova, pripremanje dokumentacije i materijala na hrvatskom i engleskom jeziku potrebnih za ostvarivanje odnosa s javnošću, medijima, korisnicima i potencijalnim korisnicima, izrađivanje brojčanih, tabelarnih i grafičkih pregleda podataka, organiziranje i provedba aktivnosti projekta, prikupljanje i evidentiranje cjelokupne dokumentacije projekta, organiziranje konferencije za novinare i druge događaje vezano uz aktivnosti i realizaciju projekata u upravnom tijelu, planiranje, priprema i obavljanje nadzora nad provedbom projekata, pripremanje izvješća o stanju provedbe projekata, surađivanje sa službenicima unutar tijela u kojemu je zaposlen i povremeno izvan tijela radi prikupljanja ili razmjene informacija, odgovornost za materijalne resurse s kojima radi i ispravnu primjenu metoda rada, postupaka i stručnih tehnika, obavljanje i drugih, manje složenih poslova, s ograničenim brojem međusobno povezanih zadaća iz djelokruga upravnog tijela uz nadzor i upute pročelnika

Osim navedenih posebnih uvjeta, kandidati moraju ispunjavati i opće uvjete za prijam u službu utvrđene člankom 12. Zakona o službenicima i namještenicima u lokalnoj i područnoj (regionalnoj) samoupravi (punoljetnost, hrvatsko državljanstvo, zdravstvena sposobnost za obavljanje poslova radnog mjesta na koje se osoba prima).

U službu ne može biti primljena osoba za čiji prijam postoje zapreke iz članka 15. i 16. ZSN-a.

Na natječaj se mogu javiti osobe oba spola, a izrazi koji se koriste u ovom natječaju za osobe u muškom rodu upotrijebljeni su neutralno i odnose se na muške i ženske osobe.

Svojom prijavom na oglas kandidati daju svoju privolu da se njihovi podaci javno objave na web stranici www.opcina-sikirevci.hr

Služba se zasniva na određeno vrijeme - za vrijeme trajanja projekta, uz obvezni probni rad od 2 mjeseca, radi obavljanja privremenih poslova za vrijeme ugovorenog trajanja EU projekta ZA žene – ZA zajednicu.

Mjesto rada je u Općini Sikirevci.

Osobe koje prema posebnim propisima ostvaruju pravo prednosti pri zapošljavanju, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu i imaju prednost u odnosu na ostale kandidate samo pod jednakim uvjetima.

Kandidat može ostvariti pravo prednosti prilikom zapošljavanja, sukladno članku 101. Zakona o hrvatskim braniteljima iz Domovinskog rata i članovima njihovih obitelji (Narodne novine, broj: 121/17., 98/19. i 84/21) (u nastavku teksta: Zakona o hrvatskim braniteljima), članku 48.f Zakona o zaštiti vojnih i civilnih invalida rata (Narodne novine, broj: 33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj: 157/13., 152/14., 39/18. i 32/20.) (u nastavku teksta: Zakon o profesionalnoj rehabilitaciji) i članku 22. Ustavnog zakona o pravima nacionalnih manjina (Narodne novine, broj: 155/02., 47/10., 80/10. i 93/11.) (u nastavku teksta: Ustavni zakon) i dužan je u prijavi na oglas pozvati se na to pravo te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prilikom zapošljavanja sukladno članku 101. Zakona o hrvatskim braniteljima, uz prijavu na oglas dužan je dostaviti, osim dokaza o ispunjavanju traženih uvjeta i dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima, dostupne na poveznici Ministarstva hrvatskih branitelja: https://branitelji.gov.hr/zaposljavanje-843/843.

Kandidat koji se poziva na pravo prednosti prilikom zapošljavanja sukladno članku 9. Zakona o profesionalnoj rehabilitaciji uz prijavu na oglas dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Kandidat koji se poziva na pravo prednosti prilikom zapošljavanja sukladno članku 22. Ustavnog zakona uz prijavu na oglas, osim dokaza o ispunjavanju traženih uvjeta, nije dužan dokazivati svoj status pripadnika nacionalne manjine.U Općini Sikirevci nije osigurana zastupljenost pripadnika nacionalnih manjina sukladno Ustavnom zakonu o pravima nacionalnih manjina.

Za kandidate prijavljene na natječaj koji ispunjavaju formalne uvjete, provesti će se prethodna provjera znanja i sposobnosti putem pisanog testiranja i intervjua. Ako kandidat ne pristupi testiranju i/ili intervju, smatrat će se da je povukao svoju prijavu na oglas.

Na web stranici www.opcina-sikirevci.hr objaviti će se opis poslova i podaci o plaći radnog mjesta koje se popunjava, način i vrijeme obavljanja prethodne provjere znanja i sposobnosti kandidata, područje provjere te pravni i drugi izvori za pripremanje kandidata za provjeru. Na toj istoj web stranici, objaviti će se vrijeme održavanja prethodne provjere znanja i sposobnosti kandidata, najmanje 5 dana prije održavanja iste.

Uz prijavu na natječaj potrebno je priložiti slijedeće:

* životopis,
* dokaz o hrvatskom državljanstvu (preslika osobne iskaznice, domovnice ili putovnice),
* dokaz o odgovarajućem stupnju obrazovanja (preslika diplome),
* uvjerenje nadležnog suda da se protiv kandidata/kandidatkinje ne vodi kazneni postupak (ne starije od 3 mjeseca od objave oglasa),
* vlastoručno potpisanu izjavu kandidata da za prijem u službu ne postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi,
* dokaz o poznavanju rada na računalu (svjedodžba, potvrda, pisana izjava kandidata i slično),
* dokaz o poznavanju engleskog jezika (svjedodžba, potvrda, pisana izjava kandidata i slično),

Ako kandidat uz prijavu priloži dokumente u kojima osobni podaci nisu istovjetni, dužan je dostaviti i dokaz o njihovoj promjeni (preslika vjenčanog ili rodnog lista i sl.). U prijavi na natječaj navode se osobni podaci podnositelja prijave (osobno ime, OIB, datum i mjesto rođenja, adresa stanovanja, broj mobitela, e-mail adresa) i naziv radnog mjesta na koje se prijavljuje uz vlastoručni potpis te se prijavi prilažu svi prilozi.

Kandidatom prijavljenim na natječaj smatrat će se samo osoba koja podnese pravovremenu i urednu prijavu, te ispunjava formalne uvjete iz oglasa. Urednom prijavom smatra se potpuna prijava, odnosno vlastoručno potpisana prijava koja sadrži sve navedene podatke i priloge iz natječaja.

Nepravodobne i nepotpune prijave neće se razmatrati. Osobe koje ne podnesu pravodobnu i urednu prijavu ili ne ispunjavaju formalne uvjete natječaja, ne smatraju se kandidatima prijavljenim na natječaj te će o tome biti obaviješteni pisanim putem.

Uvjerenje o zdravstvenoj sposobnosti dostavlja izabrani kandidat nakon obavijesti o izboru, a prije donošenja rješenja o prijmu u službu.

Prijave na natječaj sa dokazima o ispunjavanju uvjeta podnose se u roku 8 dana od dana objave natječaja na Hrvatskom zavodu za zapošljavanje te mrežnim stranicama Općine.

Prijave na natječaj, zajedno s dokazima o ispunjavanju uvjeta, dostavljaju se u roku od 8 dana od objave natječaja na službenim stranicama Hrvatskog zavoda za zapošljavanje te na internetskoj stranici Općine Sikirevci ([www.opcina-sikirevci.hr](http://www.opcina-sikirevci.hr)). Prijavu je potrebno dostaviti na adresu: Općina Sikirevci, Ljudevita Gaja 4 A, 35 224 Sikirevci, s naznakom: »Prijava na oglas –prijam u službu na određeno vrijeme – viši referent - Koordinator/ica projekta Zaželi 4 „ZA žene – ZA zajednicu“« - Ne otvaraj.

O rezultatima natječaja kandidati će biti obaviješteni u zakonskom roku, 60 dana od isteka roka za dostavu prijava, dostavom rješenja o prijmu u službu izabranog kandidata.

PROČELNICA

 Andrijana Ravnjak, mag. oec., v.r.